**Grāmatvedības attaisnojuma dokumenti, kuri pievienojami atskaitei par Tukuma novada pašvaldības piešķirtā finansējuma NVO iniciatīvu īstenošanai.**

Iniciatīvu īstenotājiem atskaitei jāpievieno dokumenti saskaņā ar līguma nosacījumiem:

1. Līgumu, rēķinu kopijas,
2. Maksājumu uzdevumu kopijas.

Rēķinos/ pavadzīmēs/čekos jābūt norādītiem pircēja – iniciatīvu īstenotāja (biedrības, SIA, u.c.) rekvizītiem. Pircēja rekvizīti nav obligāti EKA čekiem par darījumu, kura vērtība nepārsniedz 30.00 EUR (bez PVN) (Grāmatvedības likuma 11.panta 11.daļa; Pievienotās vērtības likuma 126.panta 4.daļa). Rēķinos/ pavadzīmēs/ čekos obligāti ietverama informācija par preču vienības cenu un saimnieciskā darījuma vērtību naudas izteiksmē.

Iesniedzamie dokumenti:

1. Darba samaksa, līgumdarbs - Darba līgums, Uzņēmuma līgums, Autoratlīdzības līgums,

- aprēķinu saraksts,

- maksājuma uzdevums par atlīdzības un nodokļu nomaksu vai konta izraksts

2. Maksa par pakalpojumiem - EKA čeks, kvīts, rēķins

- līgums (ja tiek slēgts)

- akts (ja slēgts līgums)

- maksājuma uzdevums vai konta izraksts

3. Maksa par precēm (izņemot degvielu) - EKA čeks, kvīts, rēķins

- maksājuma uzdevums vai konta izraksts

4. Maksa par degvielas iegādi - EKA čeks, rēķins, pavadzīme

- maršruta lapa

- maksājuma uzdevums vai konta izraksts

5. Dalības maksa pasākumos - EKA čeks, kvīts, rēķins

- maksājuma uzdevums vai konta izraksts

Visiem izdevumiem jābūt attiecināmiem uz attiecīgo iniciatīvu un izmantotiem tikai attiecīgās iniciatīvas īstenošanai.